### *Melléklet az 55 /2018. számú Képv. test. határozathoz*

### SPORTCSARNOK használati MEGÁLLAPODÁS

amely létrejött egyrészről a

Kiskőrösi Petőfi Sándor Evangélikus Óvoda, Általános Iskola, Gimnázium és Kertészeti Szakközépiskola (rövid neve: Kiskőrösi Evangélikus Középiskola)

Székhely: 6200 Kiskőrös, Árpád u. 4.

Adószám: 18222009-2-03

Képviselő: Szentgyörgyiné Szlovák Mária intézményvezető

mint Használatba adó (továbbiakban:Használatba adó)

másrészről a

KŐRÖSSZOLG Kiskőrös Önkormányzat Településüzemeltetési Szolgáltató Közhasznú Nonprofit Kft. (rövid neve: KŐRÖSSZOLG Kft.)

Székhely: 6200 Kiskőrös, Petőfi u. 108.

Adószám: 25286281-2-03

Képviselő: Schäffer Tamás ügyvezető

mint használatba vevő (továbbiakban: Használatba vevő)

harmadrészről,

Kiskőrös Város Önkormányzata

Székhely: 6200 Kiskőrös, Petőfi S. tér 1.

Adószám: 15724784-2-03

Képviselő: Domonyi László polgármester

mint tulajdonos (továbbiakban: Tulajdonos)

együttesen Felek – (továbbiakban: Felek) – között alulírott napon és helyen az alábbi feltételekkel.

1. **Előzmények**

Kiskőrös Város Önkormányzata a 2012. május 22. napján létrejött megállapodásában a Magyarországi Evangélikus Egyház fenntartásába adta a tulajdonában álló kiskőrösi Petőfi Sándor Evangélikus Óvoda, Általános Iskola, Gimnázium és Kertészeti Szakközépiskola intézményeit, valamint az azok által ellátott közoktatási feladatokat.

A megállapodás 2013. január 24. napján aláírt I. számú módosítása alapján a Magyarországi Evangélikus Egyház ingyenes használatába került a Kiskőrös 2473 hrsz.-ú, természetben 6200 Kiskőrös, Árpád u. 4. szám alatt található „C” épület földszintjén lévő sportcsarnok a hozzá tartozó 24 kiegészítő helyiséggel (szertár, öltöző, mosdó, zuhanyzó, orvosi szoba, iroda), továbbá a szélfogóval, az aulával és a közlekedőkkel.

Kiskőrös Város Önkormányzata a Kőrösszolg Kft.-vel, 2016. november 26. napján megkötött szerződésben szabályozta, hogy a Kiskőrös Város közigazgatási területén az Önkormányzat törvényben meghatározott sport- és rendezvényszervezési közfeladatait a Kőrösszolg Kft.-n keresztül látja el.

Az átvállalt sport- és rendezvényszervezési közfeladatok az alábbiak:

* városi sportélet koordinálása, ideértve a rendezvényeken való sporthoz kapcsolódó események teljes körű megszervezését és lebonyolítását
* sportszervezési feladatok ellátása (a Művelődési, Közoktatási és Sport Bizottság által jóváhagyott rendezvény-naptárban foglaltak szerint)
* a Képviselő-testületnek a sport területét érintő döntéseinek végrehajtásában való közreműködés
* diák és ifjúsági sportfeladatok
* szabadidő sport vagy un. tömegsporttal kapcsolatos feladatok
* versenysporttal/élsporttal kapcsolatos feladatok
* sportlétesítmények működtetésében és üzemeltetésében való közreműködés
1. **Szerződés tárgya**

Használatba adó használatba adja, Használatba vevő használatba veszi a 6200 Kiskőrös, Árpád u. 4. szám alatt található sportcsarnokot, valamint a hozzá tartozó 24 kiegészítő helyiséget (szertár, öltöző, mosdó, zuhanyzó, orvosi szoba, iroda), továbbá a szélfogót, az aulát és a közlekedőket. Tulajdonos vállalja, hogy a Használatba vevő az általa szervezett programok lebonyolítása során jelentkező közüzemi és egyéb költségeket a Használatba adónak utófinanszírozással, a tárgyévet követő január 15. napjáig megtéríti.

1. **Szerződés időtartama, fizetési, bérleti feltételek**
2. Jelen szerződés 2018. április26. napjától 2020. június30. napjáig hatályos.
3. Használatba vevő a Használatba adó részére a Sportcsarnok használatáért bérleti díjat nem fizet. Használatba vevő az V/1. pont szerinti használatért vállalja, hogy a Sportcsarnok teljes körű üzemeltetési, napi működéshez szükséges karbantartói és komplett takarítói feladatait ellátja, annak mindennemű költségét magára vállalja.
4. **Kapcsolattartók**

Használatba adó kapcsolattartója:

Név: Szentgyörgyiné Szlovák Mária

Beosztás: Intézményvezető

Telefonszám: 20/915-0110

E-mail cím: szlovak.maria@gmail.com

Használatba vevő kapcsolattartója:

Név: Schäffer Tamás

Beosztás: ügyvezető

Telefonszám: 70/339-9365

E-mail cím: koros.sport@koroskabel.hu

Tulajdonos kapcsolattartója:

Név: Farkas Judit

Beosztás: intézményüzemeltetési referens

Telefonszám: 78/513-120 204-es mellék

E-mail cím: muvelodes@kiskoros.hu

1. **Felek jogai és kötelezettségei**
2. A Sportcsarnok, valamint azok kiszolgáló helyiségei felett tanítási napokon 7:00 és 16:00 között Használatba adó, tanítási napokon 16:00 és 22:00 között, valamint tanításszüneti napokon 07:00 és 22:00 között Használatba vevő rendelkezik. Amennyiben Felek a rendelkezési idejükön kívül bármilyen okból igényt tartanak a tárgyi ingatlanra, úgy azt írásban jelzik a másik fél számára, a használat feltételeit külön megállapodásban rögzítik.
3. Használatba vevőa használatában levő ingatlant a rendelkezési ideje alatt Használatba adó szervezeti és működési szabályzatában, házirendjében meghatározott feladatok ellátásának zavarása nélkül a sport- és rendezvényszervezési közfeladatok ellátása céljából használja.
4. Használatba vevő alkalmazásában álló munkavállalók a tárgyi ingatlan teljes területén jogosultak a munkavédelmi előírások és egyéb vonatkozó jogszabályok betartása mellett, mind Használatba adó, mind Használatba vevő rendelkezési ideje alatt a rendezvények szervezéséhez kapcsolódó sport- és rendezvényszervezői, valamint karbantartói és takarítói munkaelvégzésére.
5. Használatba vevő a tűzvédelmi előírást megkapta, a benne foglaltakat megismerte, az előírt rendelkezéseket betartja és betartatja. Használatba adó a tűzcsapok és poroltók helyéről Használatba vevőt tájékoztatta. Használatba vevő sportrendezvényeinek, továbbá a helyi közösségi, kulturális célú rendezvényeinek megtartása során betartja az Országos Tűzvédelmi Szabályzatról szóló 54/2014. (XII. 5.) BM rendelet előírásait.
6. Használatba vevő a menekülési útvonalak kijáratait a rendelkezési ideje alatt biztosítja és nyitva tartja, továbbá a menekülési útvonalak akadálymentességéről gondoskodik.
7. Használatba vevő az ingatlan parkolási rendjét megismerte, köteles azt betartani és betartatni.
8. Használatba vevő az előre ismert sportrendezvényeinek, továbbá a helyi közösségi, kulturális célú rendezvényeinek éves rendezvény naptárát Használatba adó számára minden évfebruár 15-ig átadja, valamint az ingatlanban a közösen meghatározott helyen és módon kifüggeszti.
9. Használatba vevőt az ingyenes használatában levő ingatlannal kapcsolatban nem illetik meg a tulajdonosi jogok.
10. Használatba vevő a rendelkezési ideje alatt az ingatlant bérbe adhatja a Használatba adóval történő előzetes egyeztetést követően. Használatba vevő a Használatba adó beleegyezésével sportrendezvények, továbbá a helyi közösségi és kulturális rendezvények lebonyolítása céljából harmadik fél szolgáltatásait igénybe veheti, aki a rendezvények előkészítő, lebonyolítási és utómunkálatainak ideje alatt – Használatba vevő jelenlétében, annak felügyelete mellett – jogosult az ingatlanban tartózkodni, illetve munkát végezni.
11. Használatba vevő az ingyenes használatában lévő ingatlant rendelkezési ideje alatt a központi berendezésekkel és felszerelésekkel együtt rendeltetésszerűen, a rendes gazdálkodás szabályainak megfelelően, az ingatlanra vonatkozó biztonsági előírások betartásával, a közingatlant használó személytől elvárható gondossággal mások jogainak és törvényes érdekeinek sérelme nélkül jogosult használni.
12. Használatba vevőköteles teljesíteni a használatában levő ingatlannal kapcsolatban a mindenkor hatályos vonatkozó jogszabályokban, illetve e megállapodásban előírt nyilvántartási, adatszolgáltatási, és elszámolási kötelezettséget.
13. Használatba vevő a használatában lévő ingatlant érintő lényeges változásokat, a változás bekövetkezésétől számított 5 napon belül köteles jelenteni Használatba adónak.
14. Használatba vevő köteles Használatba adót haladéktalanul értesíteni az ingatlan egészét fenyegető veszélyről és a beállott kárról, a tudomására jutott minden olyan tényről, adatról, körülményről, amely az ingatlan rendeltetésszerű, zavarmentes használatát akadályozza, kár bekövetkezésével fenyeget, és az az ingatlan nagyobb mérvű romlásához vezethet, valamint arról, ha őt jogai gyakorlásában harmadik személy akadályozza.
15. Használatba vevő köteles tűrni, hogy Használatba adó a veszély elhárítására, a kár következményeinek megszüntetésére a szükséges intézkedéseket Használatba vevő rendelkezési ideje alatt megtegye.
16. Az értesítés elmaradása vagy késedelme miatt bekövetkezett kárt, illetve költségnövekedést Használatba vevő köteles viselni.
17. Használatba vevő felel minden olyan kárért, amely a rendelkezési ideje alatt, a rendeltetésellenes vagy megállapodás ellenes használat következményeként keletkezett. A nem rendeltetésszerű használat folytán keletkezett hibák kijavítása, károk megtérítése a Használatba vevő kötelezettsége függetlenül attól, hogy a bekövetkezett hiba, illetve kár alkalmazottai, ügyfelei, vagy az érdekkörében eljáró személy magatartására vezethető vissza.
18. Használatba adó Használatba vevőtől követelheti a használatba adott ingatlan rendeltetés-, illetve megállapodás ellenes használatának megszüntetését. Ha Használatba vevő a rendeltetés-, illetve megállapodás ellenes használatot – Használatba adó felhívása ellenére – tovább folytatja, Használatba adó kártérítést követelhet.
19. A Bérbeadó a rendeltetésszerű használatot, a helyiségbérleti szerződésben foglalt kötelezettségek teljesítését a törvényben foglalt feltételekkel, előzetes bejelentést követően jogosult ellenőrizni.
20. Használatba vevő az ingatlanban felszerelt riasztórendszert üzemeltetheti, illetve saját telefonos és számítógépes hálózatot építhet ki. Erről előzetesen köteles Használatba adót írásban tájékoztatni.
21. Használatba vevő jogosult az ingatlant saját berendezéseivel ellátni, e berendezések felett szabadon rendelkezhet, és a szerződés megszűnése esetén ezeket saját tulajdonaként elszállíthatja, köteles azonban az eredeti állapotot saját költségén helyreállítani.
22. A sportrendezvények, továbbá a helyi közösségi és kulturális rendezvények értékbiztosítását Használatba vevő végzi, Használatba adó ezzel kapcsolatban anyagi felelősséget nem vállal.
23. Használatba vevő a használatába adott, a sportrendezvények, továbbá a helyi közösségi és kulturális rendezvények lebonyolításának feladatellátásához véglegesen feleslegessé vált ingatlant – beleértve a rendeltetésszerű használat mellett elhasználódott vagy elavult eszközöket is – 20 napon belül köteles Használatba adórészére visszaadni, aki köteles azt visszavenni. Használatba vevő a rendeltetésszerű használat mellett az elhasználódott vagy elavult eszközök kivételével az ingatlant és egyéb ingóságokat rendeltetésszerű használatra alkalmas állapotban köteles visszaadni Használatba adónak.
24. Használatba vevő és a Tulajdonos kijelenti, hogy a Magyarországi Evangélikus Egyház által megvalósított EFOP-4.1.1-15-2016-00021 azonosító számú projekttel kapcsolatos pályázati feltételeket, fenntartással kapcsolatos kötelezettségeket megismerte. A Használatba vevő tudomásul veszi, hogy a Sportcsarnok használatba vétele a Használatba adó projekt fenntartási kötelezettségeinek teljesítését nem korlátozhatja, amennyiben jelen használati megállapodásból eredően a Használatba adónak a Projekt során visszafizetési kötelezettsége keletkezik a Tulajdonos az esetlegesen fellépő visszafizetési kötelezettségből eredő anyagi kárt a Magyarországi Evangélikus Egyháznak 30 napon belül megtéríti.
25. **Megállapodás megszűnése**
26. A megállapodás megszűnik a III. fejezetben rögzített, határozott időtartam elteltével.
27. **Egyéb rendelkezések**
28. Felek a megállapodást írásban jogosultak módosítani vagy kiegészíteni.
29. Felek megállapodnak abban, hogy a megállapodásból adódó, vagy azzal kapcsolatban felmerülő vitákat vagy nézetkülönbségeket tárgyalások útján rendezik. Esetleges jogvita eseténa Kiskőrösi Járásbíróság kizárólagos illetékességét kötik ki.
30. A megállapodásra egyebekben a Polgári Törvénykönyvről szóló 2013. évi V. törvény, a nemzeti vagyonról szóló 2011. évi CXCVI. törvény és a vonatkozó jogszabályok előírásai az irányadók.
31. Jelen megállapodás 5 számozott oldalból áll és 6 eredeti példányban készült, amelyből 2 példány Tulajdonost, 2 példány Használatba adót, 2 példány Használatba vevőt illeti meg.
32. Felek a megállapodást együttesen elolvasták, és a közös értelmezést követően, mint akaratukkal mindenben megegyezőt, cégszerűen aláírták.

Kelt: Kiskőrös, 2018. április

|  |  |
| --- | --- |
| Szentgyörgyiné Szlovák Mária | Schäffer Tamás |
| intézményvezető | ügyvezető |
| Kiskőrösi Evangélikus Középiskola | Kőrösszolg Kft. |
| Használatba adó | Használatba vevő |

Domonyi László

polgármester

Kiskőrös Város Önkormányzata

Tulajdonos

Az önkormányzati vagyonról, a vagyon hasznosításáról

szóló 26/2012. (XII. 19.) önk. rendelet 11. § (2) bek.

alapján ellenjegyzem:

 Pénzügyileg ellenjegyzem:

 Dr. Turán Csaba Szlanka Pálné

 jegyző pénzügyi osztályvezető